Vedtægter for Foreningen Mercy Ships - Danmark

*Af d. 30. maj 2023*

§ 1 Navn og hjemsted

1. Foreningens navn er Mercy Ships – Danmark (”Foreningen”).
2. Foreningen er stiftet den 17. juni 2010.
3. Foreningen er en almindelig forening.
4. Foreningens CVR-nr. er: 34668361.
5. Foreningens hjemsted er i Storkøbenhavn på den sekretariatsadresse, som til enhver tid er offentliggjort på Foreningens hjemmeside.

**§ 2 Beskrivelse af Foreningen og Foreningens formål**

1. Foreningen er en selvstændig dansk humanitær organisation, som samarbejder globalt med den internationale hjælpeorganisation Mercy Ships. Foreningen har tilladelse til at benytte Mercy Ships navn og logo. Tilladelsen er givet af Mercy Ships ©, P.O. Box 2020, Garden Valley, Texas 75771-2020, USA.
2. Foreningens formål er at udbrede kendskab til Mercy Ships og udføre fundraising til fordel for Mercy Ships samt rekruttere frivillige i kongeriget Danmark til arbejdet for at afhjælpe sygdom og lidelse blandt denne verdens fattigste bl.a. ved brug af hospitalsskibe. Arbejdet udføres på basis af det kristne livs- og menneskesyn. Hjælpen kan udøves i alle dele af verden.

**§ 3 Medlemmer**

1. Foreningens medlemmer optages og registreres i Foreningens kartotek.
2. Enhver person over 18 år, som deler Foreningens målsætning, kan melde sig ind i Foreningen som:
   1. aktivt medlem af Foreningen
   2. personligt medlem af Foreningen
3. Som *aktivt medlem* anses enhver, der er registreret som aktiv frivillig i Foreningens kartotek.
4. Som *personligt medlem* anses enhver, der har tegnet et medlemskab med kontingent i Foreningen og derved er registret i Foreningens kartotek.
5. For aktive medlemmer opnås medlemskab af Foreningen fra den dag, hvor Foreningen har registreret medlemmet som aktiv frivillig i kartoteket.
6. For personlige medlemmer opnås medlemskab af Foreningen fra den dag, Foreningen har registreret indbetalt kontingent.
7. Nye medlemmer opnårstemmeret ved generalforsamlingen 30 dage efter opnåelse af medlemskab. For nye aktive medlemmer opnås stemmeret på generalforsamlingen, hvis medlemmet har været registreret i Foreningens kartotek minimum 30 dage før afholdelse af generalforsamlingen. For nye personlige medlemmer opnås stemmeret ved generalforsamlingen, hvis medlemmets betaling er blevet registreret minimum 30 dage før afholdelse af generalforsamlingen.
8. Eksisterende aktive medlemmer har stemmeret ved generalforsamlingen så længe medlemmet er aktiv frivillig og registreret i Foreningens kartotek.
9. Eksisterende personlige medlemmer modtager hvert år forud for generalforsamlingen en opkrævning af kontingent for medlemskabet. Stemmeret på generalforsamlingen er betinget af, at det årlige kontingent er blevet betalt forud for generalforsamlingen.
10. Ethvert medlem kan frit og uden omkostninger melde sig ud af Foreningen. Der kan ikke tilbagebetales kontingent ved udmeldelse.
11. Det er ikke tilladt at benytte sit medlemskab af Foreningen til at opnå materiel fordel eller vinding.

**§ 3.1 Bidragsydere**

1. Enhver, som ønsker at støtte Foreningen, kan støtte Foreningens arbejde som fast bidragsyder.
2. Enhver, som (i) løbende donerer et fast beløb pr. måned/ år til Foreningen eller som (ii) løbende donerer til Foreningen anses for at være fast bidragsyder.
3. Virksomheder, som donerer fast til Foreningen, kan anses for at være fast bidragsyder.
4. Faste bidragsydere har ikke medlemsrettigheder i relation til generalforsamlingen, medmindre anses for at være aktive eller personlige medlemmer, jf. §3 b.

**§ 3.2 Kontingent for medlemmer**

1. Minimums – og maksimumskontingent for medlemmer fastsættes efter indstilling fra bestyrelsen for hver medlemskategori med godkendelse på den efterfølgende generalforsamling. Ændring af minimums- og/eller maksimumskontingent kan først træde i kraft efter generalforsamlingens godkendelse.
2. Foreningens generalsekretær kan i overensstemmelse med og inden for rammerne af det fastsatte minimums – og maksimumskontingent vælge at udfærdige særlige typer af medlemskaber som i pris og koncept målrettes forskellige medlemsgrupper.

**§ 4. Foreningens ledelse**

1. Foreningens øverste myndighed er generalforsamlingen, jf. § 5 a
2. Foreningen ledes af en bestyrelse bestående af minimum fem personer og maksimalt otte personer foruden maksimalt to bestyrelsessuppleanter. Bestyrelsesmedlemmer og suppleanter vælges på generalforsamlingen.
3. Bestyrelsen fører tilsyn med Foreningen og træffer sine beslutninger ved simpelt stemmeflertal. Ved stemmelighed er bestyrelsens forpersons stemme udslagsgivende. Kun fremmødte bestyrelsesmedlemmer kan stemme.
4. Bestyrelsens arbejde er fortroligt.
5. Bestyrelsen ansætter en generalsekretær (International titel: National Director), som refererer til Foreningens bestyrelse. Generalsekretæren er ansvarlig for den daglige drift af Foreningen, samt ledelse af ansatte og frivillige.
6. Generalsekretæren kan ikke være medlem af bestyrelsen.

**§ 5 Foreningens generalforsamling**

1. Generalforsamlingen udgøres af alle medlemmer, som har stemmeret, jf. § 3 Generalforsamlingen er Foreningens øverste organ.
2. Den ordinær generalforsamling afholdes årligt og senest i april måned.
3. Indkaldelse til ordinære generalforsamlinger sker ved bekendtgørelse på Foreningens hjemmeside senest 4 uger i forvejen. Medlemmer kan også indkaldes elektronisk i de tilfælde, hvor det er muligt.
4. Ved ekstraordinære generalforsamlinger skal samme bekendtgørelse ske senest 2 uger i forvejen. Både ordinære og ekstraordinære generalforsamlinger kan afvikles elektronisk.
5. Den ordinære generalforsamlings dagsorden skal indeholde følgende punkter:
6. Valg af dirigent og referent.
7. Bestyrelsens beretning om det forudgående år.
8. Forelæggelse af foregående års regnskab til godkendelse.
9. Forelæggelse af budget for indeværende år.
10. Behandling af indkomne forslag, herunder kontingent.
11. Valg af bestyrelsesmedlemmer, bestyrelsessuppleanter samt revisor.
12. Eventuelt.

Forslag til punkt 5 skal være indsendt skriftligt til sekretariat senest 3 uger før afholdelsen af generalforsamlingen. Dagsorden sendes til de tilmeldte medlemmer senest 1 uge før afholdelsen af generalforsamlingen.

1. Ved afstemninger på generalforsamlingen har hvert stemmeberettiget medlem, , jf. afsnit 3, én stemme. Der kan ikke afgives stemme ved fuldmagt. Afstemning sker enten ved håndsoprækning — eller såfremt minimum 3 medlemmer ønsker det - skriftligt.
2. Alle medlemmer, som har været medlem af Foreningen i minimum 4 uger forinden afholdelse af generalforsamlingen, er valgbare til bestyrelsen.
3. Bestyrelsesmedlemmer og suppleanter vælges for 2 år ad gangen. Bestyrelsen vurderer, om suppleanter skal indkaldes ved bestyrelsesmedlemmers længerevarende fravær.
4. Såfremt afgang fra bestyrelsen nødvendiggør det, kan bestyrelsen indsætte nyt bestyrelsesmedlem eller en suppleant, som kan virke frem til førstkommende ordinære generalforsamling. En sådan beslutning skal træffes af en enig bestyrelse.
5. Der kan vælges maximalt 1 person til bestyrelsen, som ikke er dansk statsborger.
6. Medlemmer fra bestyrelsen for Mercy Ships Færøerne eller andet sted i Rigsfællesskabet kan hver indstille én observatørpost i Foreningens bestyrelse.
7. Bestyrelsen konstituerer sig selv efter generalforsamlingen eller senest ved første bestyrelsesmøde efter valget.

**§ 6 Ekstraordinær generalforsamling**

Der skal indkaldes til ekstraordinær generalforsamling, når det af et flertal af bestyrelsen skønnes fornødent eller, når det forlanges af mindst 15 % af Foreningens medlemmer. Indkaldelse m.m. finder sted som nævnt i § 5.c.

**§ 7 Foreningens aktiver**

Foreningens aktiver tilhører Foreningen som juridisk person.

**§ 8 Hæftelsesforhold**

* 1. Foreningen hæfter med sine aktiver for de af Foreningen påtagne gældsforpligtelser.
  2. Intet tilhørende Foreningen kan stilles til sikkerhed eller hæftelse for medlemmers private gæld.
  3. Foreningen kan ikke påtage sig private kautionsforpligtelser af nogen art. Medlemmerne hæfter ikke personligt for Foreningens påtegne forpligtelser.

**§ 9 Tegningsregler – prokura**

1. Foreningen tegnes af:
   1. Bestyrelsens forperson og generalsekretæren i forening,
   2. Bestyrelsens forperson og to bestyrelsesmedlemmer i forening, eller
   3. Generalsekretæren og to bestyrelsesmedlemmer i forening.
2. For så vidt angår beslutninger vedrørende den løbende drift, tegnes Foreningen alene af generalsekretæren, som efter aftale med bestyrelsen kan meddele fuldmagt til andre ansatte.
3. Foreningen - formelt udtrykt ved generalforsamlingen - kan bemyndige én eller to personer i forening til at disponere over Foreningens driftskonti. Desuden kan samme organ give fuldmagt til to personer til i forening at underskrive skøder om køb eller salg af fast ejendom, pante- og gældsbreve og vedrørende lån i Foreningens aktiver.
4. Prokuraudstedes af bestyrelsen til Foreningens Bestyrelsens forperson og Generalsekretær med bemyndigelse til at forestå Foreningens driftsmæssige og økonomiske dispositioner, dog alene med maksimum beløb og inden for de beføjelser, som er angivet i prokuraen.

**§ 10 Forhandlingsprotokol**

* 1. Generalforsamlingens forhandlinger og beslutninger nedskrives i et referat. Referatet underskrives af både den valgte referent og dirigent og udgør Foreningens forhandlingsprotokol.
  2. Referatet udsendes til medlemmerne og er således det gyldige og juridiske bevis på det passerede, såfremt der ikke kommer indsigelser indenfor 14 dage.

**§ 11 Årsregnskab**

1. Kalenderåret er Foreningens regnskabsår.
2. Årsregnskab og den tilhørende status revideres af den valgte revisor. Revisor vælges for ét år ad gangen.
3. Årsregnskabet forelægges til godkendelse på generalforsamlingen.

**§ 12 Foreningens eventuelle ophør**

1. Udvikler forholdene sig således, at Foreningen ikke har mulighed for at fortsætte sit virke, foretages en opløsning af Foreningen. Beslutning herom kan kun ske på to på hinanden efterfølgende generalforsamlinger, som afholdes med minimum to måneders mellemrum.
2. 2/3 af de fremmødte medlemmer skal ved begge generalforsamlinger stemme for opløsningen.
3. Foreningens aktiver overgår herefter til en humanitær hjælpeorganisation med det samme eller lignende erklærede formål som Mercy Ships Danmark.

**§ 13 Vedtægtsændringer**

1. Ændringer i nærværende vedtægt kræver, at 2/3 af Foreningens stemmeberettigede medlemmer stemmer herfor på generalforsamlingen.
2. Er 2/3 af Foreningens stemmeberettigede medlemmer ikke tilstede på generalforsamlingen, indkaldes til ekstraordinær generalforsamling. Denne kan tidligst afholdes 2 uger efter den ordinære generalforsamling.
3. I indkaldelsen til den ekstraordinære generalforsamling redegøres for forslaget.
4. Vedtægtsændringer kan på den efterfølgende ekstraordinære generalforsamling vedtages med 2/3 stemmer af de fremmødte stemmeberettigede medlemmer.

-----

Således vedtaget på den ekstraordinære generalforsamling i Mercy Ships Danmark den. 30. maj 2023.

\_\_\_\_\_\_\_\_\_\_\_\_\_\_\_\_\_\_\_\_Dato\_\_\_\_\_\_\_\_\_\_

Den ekstraordinære generalforsamlings referent

Bestyrelsens påtegning:

\_\_\_\_\_\_\_\_\_\_\_\_\_\_\_\_\_\_\_\_Dato\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_Dato\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_Dato\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_Dato\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_Dato\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_Dato\_\_\_\_\_\_\_\_\_\_

Originalt vedtægtsdokument for Mercy Ships Danmark med bestyrelsens underskrifter findes i Foreningens arkiv.